ตราหมี บุกแพ้ เสือใต้ 1-2 แต่ลิ่วชิงดำ ชปล. ด้วยกฎอเวย์โกล
ตราหมี แอตเลติโก มาดริด ได้อเวย์โกลสำคัญ แม้จะบุกไปพ่ายต่อ เสือใต้ บาเยิร์น มิวนิก 1-2 แต่สกอร์รวมสองนัด 2-2 ทำให้พวกเขาผ่านเข้ารอบชิงชนะเลิศยูฟ่าแชมเปียนส์ลีกด้วยกฎประตูทีมเยือน โดยจะเข้าไปรอพบผู้ชนะระหว่าง เรอัล มาดริด หรือ แมนเชสเตอร์ ซิตี้ ต่อไป,ศึกฟุตบอลยูฟ่าแชมเปียนส์ลีก รอบรองชนะเลิศ เลกสอง ประจำวันที่ 3 พ.ค. เป็นการพบกันของ เสือใต้ บาเยิร์น มิวนิก มหาอำนาจลูกหนังเมืองเบียร์ เปิดสนาม อลีอันซ์ อารีนา พบกับ ตราหมี แอตเลติโก มาดริด ทีมแกร่งจากสเปนที่นัดแรกเอาชนะไปได้ก่อน 1-0,เกมนี้เจ้าถิ่นจัดชุดใหญ่เต็มอัตราศึกหวังแก้แค้นให้ได้นำทัพโดย โรเบิร์ต เลวานดอฟสกี,โทมัส มุลเลอร์ และ ฟรอง์ ริเบรี ขณะที่ทีมเยือนอัดกลาง 5 คนโดยมี เฟร์นันโด ตอร์เรส เป็นหน้าเป้า,เปิดฉากเกมขึ้นมาโอกาสครั้งแรกเป็นของทีมเยือน นาทีที่ 5 กาบีได้ยิงไกลแต่ นอยเออร์ รับเข้าซองสบาย,นาทีที่ 12 เป็นโอกาสลุ้นประตูของเจ้าถิ่นบ้าง เลวานดอฟสกี ได้โขกบอลหลุดเสาออกไปนิดเดียวเท่านั้น,มาถึงนาทีที่ 20 ถือเป็นโอกาสทองของ เสือใต้ เฌโรม บัวเต็ง ตักให้กับ มุลเลอร์ หลุดเดี่ยวก่อนจะถวายพานให้ เลวาน ยิงเหน่งๆแต่บอลดันไปติดเซฟ โอบลัค ปัดออกไปหวุดหวิด,จนกระทั่งเกมผ่านไปถึงนาทีที่ 31 เจ้าถิ่นก็มาได้ประตูที่ต้องการออกนำ 1-0 จากลูกฟรีคิกบริเวณหัวกะโหลกของ ซาบี อลอนโซ บอลไปแฉลบขากองหลังเจ้าถิ่นเปลี่ยนทางเข้าประตูไปเลย,และนาทีที่ 33 เสือใต้ ก็ชวดได้ประตูหนีห่างอย่างน่าเสียดาย จากจังหวะที่พวกเขาได้ลูกโทษ แต่ มุลเลอร์ ดันยิงไปติดเซฟ โอบลัค รับแบบเหนียวหนึบ,จบครึ่งแรกไม่มีสกอร์เพิ่ม สกอร์ยังเหมือนเดิมเป็นเจ้าถิ่นออกนำ 1-0 สกอร์รวมตอนนี้เสมอกันอยู่ ,เข้าสู่ครึ่งหลังเสือใต้บุกต่อเนื่อง แต่ทว่าเกมดำเนินไปถึงนาทีที่ 54 กลายเป็นทีมเยือนมาได้ประตูตีเสมอเฉยเลย 1-1 จากจังหวะโต้กลับ ตอร์เรส แทงทะลุช่องให้กับ กรีซมันน์ ที่ไม่ลำหน้าหลุดไปยิงสวนตัว นอยเออร์ เข้าไปและเป็นอเวย์โกลที่สำคัญที่บังคับให้เจ้าถิ่นยิงสองลูกถึงจะพลิกกลับมาเข้าได้,เจ้าถิ่นบุกหนักและนาทีที่ 74 ก็มาได้ประตูขึ้นนำหนสอง 2-1 จากจังหวะที่ อลาบา ถึงเส้นหลังกดตักไปเสาสองให้กับ วิดัล เทคตัวโขกให้ เลวานดอฟสกี โขกเข้าไปง่าๆ ทำให้สกอร์รวมตอนนี้ 2-2 ซึ่งเสือใต้ขออีกแค่ลูกก็จะผ่านเข้ารอบชิงทันที,นาทีที่ 83 จากจังหวะโต้กลับของตราหมี ก่อนจะมาได้ลูกโทษ แต่ทว่า เฟร์นานโด ตอร์เรส ดันซัดไปติด โอบลัค ที่พุ่งถูกทางปัดออกไปหวุดหวิด ,หลังจากนั้น เจ้าถิ่น พยายามบุกแต่ก็ไม่สามารถทะลวงแนวรับของทีมเยือนได้แล้ว จบเกมการแข่ง แอตเลติโก มาดริด ทำได้บุกไปแพ้ บาเยิร์น มิวนิก 1-2 แต่สกอร์รวมสองนัดพวกเขาเข้ารอบชิงชนะเลิศไปรอพบผู้ชนะหว่าง แมนเชสเตอร์ ซิตี้ หรือ เรอัล มาดริด ต่อไป
ตราหมี แอตเลติโก มาดริด ได้อเวย์โกลสำคัญ แม้จะบุกไปพ่ายต่อ เสือใต้ บาเยิร์น มิวนิก 1-2 แต่สกอร์รวมสองนัด 2-2 ทำให้พวกเขาผ่านเข้ารอบชิงแชมเปียนส์ลีกด้วยกฎประตูทีมเยือน
ยูฟ่าแชมเปียนส์ลีก,บาเยิร์น มิวนิก,แอตเลติโก มาดริด,ข่าวกีฬา,ข่าว,ไทยรัฐออนไลน์